CELEX: 32015D0158
Language: fi
Date: 2015-01-30 00:00:00
Title: Komission täytäntöönpanopäätös (EU) 2015/158, annettu 30 päivänä tammikuuta 2015 , kahden Robert Bosch GmbH:n tehokkaan vaihtovirtageneraattorin hyväksymisestä innovatiivisiksi teknologioiksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla  ETA:n kannalta merkityksellinen teksti

31.1.2015   
            
            
               FI
            
            
               Euroopan unionin virallinen lehti
            
            
               L 26/31
            
         KOMISSION TÄYTÄNTÖÖNPANOPÄÄTÖS (EU) 2015/158,
   annettu 30 päivänä tammikuuta 2015,
   kahden Robert Bosch GmbH:n tehokkaan vaihtovirtageneraattorin hyväksymisestä innovatiivisiksi teknologioiksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 12 artiklan 4 kohdan,
   sekä katsoo seuraavaa:
   
               (1)
            
            
               Toimittaja Robert Bosch GmbH, jäljempänä ’hakija’, toimitti 2 päivänä joulukuuta 2013 ja 6 päivänä toukokuuta 2014 seuraavat kaksi hakemusta Robert Bosch GmbH:n tehokkaiden vaihtovirtageneraattoreiden hyväksymiseksi innovatiivisiksi teknologioiksi:
               
                           No
                        
                        
                           Innovatiivinen teknologia
                        
                     
                           1
                        
                        
                           Tehokas vaihtovirtageneraattori, jossa tehokkaat diodit (high efficiency diodes, HED)
                        
                     
                           2
                        
                        
                           Tehokas vaihtovirtageneraattori, jossa synkroninen aktiivinen tasasuuntaus (synchronous active rectification, SAR)
                        
                     
         
               (2)
            
            
               Näiden kahden hakemuksen vaatimustenmukaisuutta arvioitiin komission täytäntöönpanoasetuksen (EU) N:o 725/2011 (2) 4 artiklan mukaisesti. Komissio totesi, että alkuperäisestä hakemuksesta puuttui joitakin innovatiivista teknologiaa No 1 koskevia tärkeitä tietoja, ja pyysi hakijaa täydentämään hakemusta. Hakija toimitti pyydetyt tiedot 6 päivänä toukokuuta 2014. Tämän jälkeen molempien hakemusten todettiin olevan täydellisiä, ja komission käytettävissä oleva hakemusten arviointiaika alkoi molempien hakemusten osalta sen virallista vastaanottopäivää seuraavana päivänä eli 7 päivänä toukokuuta 2014.
            
         
               (3)
            
            
               Molemmat hakemukset on arvioitu asetuksen (EY) N:o 443/2009 12 artiklan, täytäntöönpanoasetuksen (EU) N:o 725/2011 ja asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009” (3), jäljempänä ’tekniset ohjeet’, mukaisesti.
            
         
               (4)
            
            
               Hakemus No 1 koskee Robert Bosch GmbH:n tehokasta vaihtovirtageneraattoria, jossa on tehokkaat diodit (HED). Tehokkaan HED-vaihtovirtageneraattorin komponenttisuunnittelu on optimoitua ja siinä käytetään tehokkaita diodeja. Uuden HED-dioditeknologian lisäksi hakijan vaihtovirtageneraattorin tehokkuus on perusvaihtovirtageneraattoriin verrattuna parempi, koska teräksen ja laminoinnin optimointi pienentää rautahäviöitä ja koska on optimoitu rautasydämen pituus ja hampaan poikkileikkaus, roottorin ja staattorin välinen ilmaväli, roottorin kynsinapojen kotelointi sekä vaiheresistanssi. Tämä teknologia eroaa näin ollen muiden tehokkaiden vaihtovirtageneraattorien, jotka on hyväksytty ekoinnovaatioksi täytäntöönpanopäätöksellä 2013/341/EU (4) ja täytäntöönpanopäätöksellä 2014/465/EU (5), teknologiasta.
            
         
               (5)
            
            
               Hakemus No 2 koskee Robert Bosch GmbH:n tehokasta vaihtovirtageneraattoria, jossa on synkroninen aktiivinen tasasuuntaus (SAR). Tehokkaan vaihtovirtageneraattorin, jossa on synkroninen aktiivinen tasasuuntaus, tehokkuus on vähintään 78 prosenttia. Suurin tehokkuuden lisäys on saavutettu ottamalla käyttöön aktiivinen tasasuuntaus MOS-transistorimoduulilla (Metal Oxide Semiconductor Field-Effect Transistor, MOSFET). Lisäksi hakijan tehokkaan vaihtovirtageneraattorin, jossa on synkroninen aktiivinen tasasuuntaus, on perusvaihtovirtageneraattoriin verrattuna parempi, koska teräksen ja laminoinnin optimointi pienentää rautahäviöitä ja koska on optimoitu rautasydämen pituus ja hampaan poikkileikkaus, roottorin ja staattorin välinen ilmaväli, roottorin napojen muotoilu (claw-pole) sekä vaiheresistanssi. Tämä teknologia eroaa näin ollen muiden tehokkaiden vaihtovirtageneraattorien, jotka on hyväksytty ekoinnovaatioksi komission täytäntöönpanopäätöksellä 2013/341/EU ja komission täytäntöönpanopäätöksellä 2014/465/EU, teknologiasta, ja hakemuksessa No 1 tarkoitetusta tehokkaasta vaihtovirtageneraattorista, jossa on tehokkaat diodit.
            
         
               (6)
            
            
               Komission mukaan molempien hakemusten tiedot osoittavat, että asetuksen (EY) N:o 443/2009 12 artiklassa sekä täytäntöönpanoasetuksen (EU) N:o 725/2011 2 ja 4 artiklassa tarkoitetut edellytykset ja arviointiperusteet täyttyvät.
            
         
               (7)
            
            
               Hakija on osoittanut, että hakemuksessa kuvatun kaltaisten tehokkaiden vaihtovirtageneraattorien osuus viitevuonna 2009 rekisteröidyissä uusissa henkilöautoissa ei ylittänyt kolmea prosenttia.
            
         
               (8)
            
            
               Ajoneuvoon asennetun innovatiivisen teknologian aikaan saamien hiilidioksidisäästöjen määrittämiseksi on tarpeen määritellä perusajoneuvo, johon innovatiivisella teknologialla varustettua ajoneuvoa olisi verrattava täytäntöönpanoasetuksen (EU) N:o 725/2011 5 ja 8 artiklan mukaisesti. Komissio katsoo, että kun uuteen ajoneuvotyyppiin asennetaan innovatiivista teknologiaa, on asianmukaista pitää vaihtovirtageneraattoria, jonka hyötysuhde on 67 prosenttia, sopivana vertailuteknologiana. Jos Robert Bosch GmbH:n tehokkaat vaihtovirtageneraattorit asennetaan olemassa olevaan ajoneuvotyyppiin, viiteteknologiana olisi oltava tämän tyypin viimeisin markkinoille saatettu versio.
            
         
               (9)
            
            
               Molempien hakemusten hakija on toimittanut menetelmän, jolla hiilidioksidipäästövähennyksiä voidaan testata ja joka sisältää kaavat, jotka ovat yhdenmukaiset yksinkertaistettua lähestymistapaa koskevissa teknisissä ohjeissa kuvattujen kaavojen kanssa vaihtovirtageneraattorin osalta. Komissio katsoo, että testimenetelmällä saadaan todennettavissa ja toistettavissa olevia sekä vertailukelpoisia testituloksia ja että sillä voidaan osoittaa innovatiivisesta teknologiasta saatava hiilidioksidipäästöhyöty reaaliolosuhteita vastaavalla ja tilastollisesti merkittävällä tavalla täytäntöönpanoasetuksen (EU) N:o 725/2011 6 artiklan mukaisesti.
            
         
               (10)
            
            
               Komissio katsoo, että hakijan hiilidioksidisäästöjen laskemiseen käyttämä menetelmä ja kaavat ovat molemmissa tapauksissa samanlaiset täytäntöönpanopäätöksen 2013/341/EU liitteessä yksilöidyn menetelmän kanssa. Tämän johdosta komissio katsoo, että olisi käytettävä täytäntöönpanopäätöksessä 2013/341/EU määritettyjä menetelmiä määrittämään hiilidioksidipäästöjen vähennys, joka saavutetaan käyttämällä Robert Bosch GmbH:n tehokasta vaihtovirtageneraattoria, jossa on tehokkaat diodit, ja Robert Bosch GmbH:n tehokasta vaihtovirtageneraattoria, jossa on synkroninen aktiivinen tasasuuntaus.
            
         
               (11)
            
            
               Tätä taustaa vasten komissio katsoo, että hakija on osoittanut riittävällä tavalla, että innovatiivisen teknologian avulla saavutettava vähennys on vähintään 1 g CO2/km.
            
         
               (12)
            
            
               Komissio toteaa, että kummankin innovatiivisen teknologian avulla saatavat vähennykset voidaan osoittaa osittain perustestisyklillä ja sertifioitavat lopulliset kokonaissäästöt olisi näin ollen määritettävä täytäntöönpanoasetuksen (EU) N:o 725/2011 8 artiklan 2 kohdan toisen alakohdan mukaisesti.
            
         
               (13)
            
            
               Komissio toteaa, että todentamisraportin on laatinut riippumaton ja sertifioitu elin TÜV SÜD Industrie Service GmbH ja että raportti tukee hakemuksissa esitettyjä päätelmiä.
            
         
               (14)
            
            
               Tätä taustaa vasten komissio katsoo, että kummankaan kyseessä olevan innovatiivisen teknologian hyväksymistä ei pitäisi vastustaa.
            
         
               (15)
            
            
               Euroopan parlamentin ja neuvoston direktiivin 2007/46/EY (6) liitteiden I, VIII ja IX mukaisen asiaa koskevissa tyyppihyväksyntäasiakirjoissa käytettäväksi tarkoitetun yleisen ekoinnovaatiokoodin määrittämiseksi olisi määritettävä tällä täytäntöönpanopäätöksellä hyväksytyn innovatiivisen teknologian yksilölliset koodit,
            
         
               (16)
            
            
               Komission täytäntöönpanoasetuksen (EU) N:o 725/2011 11 artiklan 1 kohdan mukaisesti valmistajan, joka hiilidioksidipäästötavoitteensa täyttääkseen haluaa hyötyä keskimääräisten hiilidioksidipäästöjen vähenemisestä, joka saavutetaan tällä täytäntöönpanopäätöksellä hyväksytyn innovatiivisen teknologian käytöllä, olisi mainittava tämä päätös hakemuksessaan, jolla se hakee EY:n tyyppihyväksyntätodistusta asiaa koskeville ajoneuvoille,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Hyväksytään Robert Bosch GmbH:n tehokas vaihtovirtageneraattori, jossa on tehokkaat diodit (HDE) ja joka on tarkoitettu käytettäväksi M1-luokan ajoneuvoissa, asetuksen (EY) N:o 443/2009 12 artiklassa tarkoitetuksi innovatiiviseksi teknologiaksi.
   2.   Hyväksytään Robert Bosch GmbH:n tehokas vaihtovirtageneraattori, jossa on synkroninen aktiivinen tasasuuntaus, jonka hyötysuhde on vähintään 78 prosenttia ja joka on tarkoitettu käytettäväksi M1-luokan ajoneuvoissa, asetuksen (EY) N:o 443/2009 12 artiklassa tarkoitetuksi innovatiiviseksi teknologiaksi.
   3.   Edellä 1 ja 2 kohdassa tarkoitettujen vaihtovirtageneraattorien käytön ansiosta saavutetut hiilidioksidipäästöjen vähennykset on määritettävä käyttäen täytäntöönpanopäätöksen 2013/341/EU liitteessä vahvistettua menetelmää.
   4.   Asetuksen (EU) N:o 725/2011 11 artiklan 2 kohdan toisen alakohdan mukaisesti tämän artiklan 3 kohdan mukaisesti määritetyt hiilidioksidipäästöjen vähennykset voidaan sertifioida ja sisällyttää direktiivin 2007/46/EY liitteessä I, VIII ja IX yksilöityyn vaatimustenmukaisuustodistukseen ja asiaa koskevaan tyyppihyväksyntäasiakirjaan, jos vähennykset ovat vähintään täytäntöönpanoasetuksen (EU) N:o 725/2011 9 artiklan 1 kohdassa yksilöidyn kynnysarvon mukaiset.
   5.   Tyyppihyväksyntäasiakirjoissa mainitun ekoinnovaatiokoodin määrittämiseksi tällä täytäntöönpanopäätöksellä hyväksyttyjen innovatiivisten teknologioiden yksilölliset koodit ovat seuraavat:
   
               1)
            
            
               ”8”, kun kyseessä on tehokas vaihtovirtageneraattori, jossa on tehokkaat diodit,
            
         
               2)
            
            
               ”9”, kun kyseessä on tehokas vaihtovirtageneraattori, jossa on synkroninen aktiivinen tasasuuntaus.
            
         2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 30 päivänä tammikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 140, 5.6.2009, s. 1.
   
      (2)  Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti (EUVL L 194, 26.7.2011, s. 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  Komission täytäntöönpanopäätös 2013/341/EU, annettu 27 päivänä kesäkuuta 2013, Valeo Efficient Generation Alternatorin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 179, 29.6.2013, s. 98).
   
      (5)  Komission täytäntöönpanopäätös 2014/465/EU, annettu 16 päivänä heinäkuuta 2014, tehokkaan DENSO-vaihtovirtageneraattorin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla ja komission täytäntöönpanopäätöksen 2013/341/EU muuttamisesta (EUVL L 210, 17.7.2014, s. 17).
   
      (6)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1)